**НАМАЛЯВАНЕ СРЕДАТА НА ВЗАИМОДЕЙСТВИЕ И ОБЩИ ЗДРАВНИ МЕРКИ**

1. **НАМАЛЯВАНЕ СРЕДАТА НА ВЗАИМОДЕЙСТВИЕ**

При присъствено обучение и класна система на организация в 35. СЕУ „Добри Войников“ ограничаването на средата на взаимодействие е **частично**. Предприетите мерките са следните:

* Разделяне на потоците от ученици през различни входове.
* Различно начало на учебните занятия и различен график за междучасията.
* Тоалетните ще се използват и по време на час.
* Използват по предназначение само кабинетите по информационни технологии и физкултурните салон, по изключение и кабинета по физика и химия за провеждане на лабораторни занятия.
* Физкултурният салон ще се използва само в месеците, когато не е възможно провеждане на часовете на открито и само от една паралелка.
* Осигуряване на физическо разстояние между бюрото на учителя и първия ред чинове на учениците, в т.ч. и чрез освобождаване на първия ред чинове (където е възможно), с цел спазване на дистанция от поне 1,5 метра по време на обучение.
* Организиране на групи за занимания по интереси в рамките на паралелката и максимално ограничаване на контактите между ученици от различни паралелки при осъществяване на заниманията по интереси.
* При необходимост от смесване на ученици от различни паралелки, разреждане на учениците и осигуряване на нужната дистанция, която да не позволява пряко взаимодействие между тях.
* При заниманията по интереси, свързани с колективни спортове, се прилагат актуалните здравни регулации на Министерството на здравеопазването.
* Използване на тоалетните и по време на час.
* При използването на ресурси от училищната библиотека да не влизат повече от три лица и да са на отстояние един от друг.
* Ограничаване на влизането на външни лица в сградата на училището чрез маркиране на зони за достъп на родители в двора и в близост до входа.
* Предварителна заявка от родителите и други граждани по електронен път или телефон за необходимите им документи и получаването на същите по електронен път или при невъзможност в сградата на училището в уговорен час.
* Комуникация с родителите предимно с електронни средства, а индивидуалните срещи и консултации се провеждат по предварителна уговорка и при спазване на изискванията на МЗ.
* Провеждане на родителски срещи, събрания на Обществения съвет, Училищното настоятелство, общи събрания и педагогически съвети в електронна среда, а при нужда от пряка комуникация в по-голямо помещение, което гарантира спазване на правилата на МЗ.
* Осъществяване на столовото хранене чрез кетъринг и хранене в класната стая/столовата по график, при спазване на препоръките публикуваните на интернет страниците на МЗ и БАБХ .

1. **ОБЩИ ЗДРАВНИ МЕРКИ:**

* Носене на предпазен шлем или маска

Носенето на маска или шлем е задължително:

- в общите закрити части на учебната сграда - преддверие, фоайета, стълбища, коридори, санитарни възли, медицински кабинет, учителска стая, библиотека, бюфет и столова (освен при хранене) – за всички ученици, учители, служители в т.ч. от външните за институцията лица;

- в класните стаи и другите учебни помещения (кабинети, физкултурен салон) – от учителите, които преподават на ученици от повече от една паралелка/клас/етап. При учители, които преподават само в една паралелка, носенето на защитна маска/шлем е по тяхно желание;

Носенето на маска или шлем в класната стая от учениците е по желание .

Маските за учениците се осигуряват от учениците, респ. техните родители. Училищата осигуряват маски в случаите, когато учениците нямат такива или не са подходящи за ползване, а за учителите - маски или шлемове.

* Спазване на дистанция между учителите, които преподават на повече от една паралелка, от една страна, и между учител и учениците от паралелките, на които преподава, от друга.
* Дезинфекция на повърхностите и проветряване.

Дезинфекцията на всички критични точки – подове в училища, бюра, чинове, маси, дръжки на врати, прозорци, ключове за осветление, парапети, уреди, екрани, тоалетни чинии, мивки, кранове и др. е двукратна (преди началото и след приключване на смяната), а при наличие на потвърден случай на COVID-19 хигиенните и дезинфекционните мероприятия се увеличават на четири дневно.

При смяна на паралелките в компютърните кабинети, физкултурния салон и лабораториите, повърхностите, мишките, клавиатурите и инструментите се дезинфекцират във всяко междучасие.

Учебните стаи се проветряват по време на всяко междучасие, като се обръща специално внимание на кабинетите, учителската стая, физкултурния салон и лабораториите.

Във всички коридори, фоайета и тоалетни се следи за изразходването и своевременното осигуряване на течен сапун и дезинфектанти.

Премахване на част от украсата на класните стаи, с цел по лесна дезинфекция.

* Засилена лична хигиена и условия за това:

Осигуряване на течаща топла вода и сапун във всяко санитарно помещение, както и в тоалетните за всички ученици и работещи.

Поставяне на дозатори за дезинфектант за ръце на входа на училището, в учителската стая и в коридорите, като тяхната употреба следва да е контролирана.

Създаване на навици за миене на ръцете с течен сапун и топла вода след посещение на тоалетната, преди хранене, след отдих на открито/физическа култура, при кихане и кашляне.

Правилно използване на дезинфектант за ръце.

Елиминиране на вредни навици, свързани с докосване на лицето, носа, устата и очите.

* Провеждане на периодични разговори/беседи в рамките на 5-10 минути по време на ЧК, съобразени с възрастовите особености на учениците, за правилата, личната отговорност и живота на всеки един от нас в условията на епидемия от COVID-19.
* Напомняне на учениците да не споделят храни и напитки.
* Даване на личен пример на учениците от педагогическите специалисти.
* Поставяне на видно място – в коридори/класни стаи/столове/тоалетни информационни материали (плакати) за правилна хигиена на ръцете, спазване на физическа дистанция, респираторен етикет, носене на защитни маски.
* Бърза реакция съгласно здравните правила при всеки един случай на заболял или със съмнение за COVID-19.
* Обособяване на помещение за временен престой на лица с грипоподобни симптоми до лекарския кабинет с цел осигуряване на медицинско наблюдение.
* След като лицето напусне помещението, се извършва щателна дезинфекция с биоцид с вирусоцидно действие, при спазване на изискванията за дезинфекция.

Здравните мерки могат да се променят при промяна на общите правила от министъра на здравеопазването.